Document ID: 32007D0474

ODLOČBA KOMISIJE
z dne 4. julija 2007
o dodelitvi dodatnih dni na morju Portugalski v razdelkih ICES VIIIc in IXa z izjemo Cadiškega zaliva
(notificirano pod dokumentarno številko C(2007) 3186)
(Besedilo v portugalskem jeziku je edino verodostojno)
(2007/474/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 41/2007 z dne 21. decembra 2006 o določitvi ribolovnih možnosti za leto 2007 in s tem povezanih pogojev za nekatere staleže rib in skupine staležev rib, ki se uporabljajo v vodah Skupnosti, in za plovila Skupnosti v vodah, kjer so potrebne omejitve ulova (1), in zlasti točke 9 Priloge IIB k Uredbi,
ob upoštevanju naslednjega:
(1)
Točka 7 Priloge IIB k Uredbi (ES) št. 41/2007 določa največje število dni, ko so ribiška plovila Skupnosti, skupne dolžine 10 m ali več, ki imajo na krovu vlečne mreže z mrežnimi očesi 32 mm ali več, zabodne mreže z mrežnimi očesi 60 mm ali več ali pridnene parangale, lahko prisotna v razdelkih ICES VIIIc in IXa z izjemo Cadiškega zaliva, kakor je določeno v točki 1 Priloge IIB, od 1. februarja 2007 do 31. januarja 2008.
(2)
Po točki 9 Priloge IIB lahko Komisija na podlagi dokončne prekinitve ribolovnih aktivnosti po 1. januarju 2004 dodeli dodatno število dni na morju, ko sme biti plovilo prisotno v geografskem območju, če ima na krovu tako ribolovno orodje.
(3)
Portugalska je 10. oktobra 2006, 14. novembra 2006 in 12. marca 2007 predložila podatke, ki kažejo, da so plovila, ki so prekinila dejavnosti po 1. januarju 2004, opravila 9,61 % ribolovnega napora, ki so ga v letu 2003 opravila portugalska plovila, prisotna v geografskem območju, in ki so imela na krovu vlečne mreže mrežne velikosti 32 mm ali več, 6,75 % ribolovnega napora, ki so ga v letu 2003 opravila portugalska plovila, prisotna v geografskem območju, in ki so imela na krovu zabodne mreže mrežne velikosti 60 mm ali več, in 14,12 % ribolovnega napora, ki so ga v letu 2003 opravila portugalska plovila, prisotna v geografskem območju, in ki so imela na krovu pridnene parangale.
(4)
Glede na predložene podatke in ob upoštevanju metode izračuna iz točke 9.1 Priloge IIB se Portugalski za obdobje od 1. februarja 2007 do 31. januarja 2008 dodeli 21 dodatnih dni na morju za plovila, ki imajo na krovu orodje skupin 3(a), 15 dodatnih dni na morju za plovila, ki imajo na krovu orodje skupin 3(b), in 30 dodatnih dni na morju za plovila, ki imajo na krovu orodja skupin 3(c).
(5)
Ukrepi, predvideni s to odločbo, so v skladu z mnenjem Odbora za ribištvo in ribogojstvo -
SPREJELA NASLEDNJO ODLOČBO:
Člen 1
1. Največje število dni, ko sme ribiško plovilo, ki pluje pod zastavo Portugalske, in ima na krovu ribolovno orodje iz točke 3(a) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v razpredelnici I navedene priloge, se popravi na 237 dni na leto.
2. Največje število dni, ko sme ribiško plovilo, ki pluje pod zastavo Portugalske, in ima na krovu ribolovno orodje iz točke 3(b) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v razpredelnici I navedene priloge, se popravi na 231 dni na leto.
3. Največje število dni, ko sme ribiško plovilo, ki pluje pod zastavo Portugalske, in ima na krovu ribolovno orodje iz točke 3(c) Priloge IIB k Uredbi (ES) št. 41/2007 ter za katero ne velja noben poseben pogoj iz točke 7.1 navedene priloge, biti prisotno v razdelkih ICES VIIIc in IXa z izjemo Cadiškega zaliva, kakor je določeno v razpredelnici I navedene priloge, se popravi na 246 dni na leto.
Člen 2
Ta odločba je naslovljena na Republiko Portugalsko.
V Bruslju, 4. julija 2007

Labels: 11
18
6